CELEX: 62010CA0095
Language: et
Date: 2011-03-17 00:00:00
Title: Kohtuasi C-95/10: Euroopa Kohtu (kolmas koda) 17. märsti 2011 . aasta otsus (Supremo Tribunal Administrativo eelotsusetaotlus — Portugal) — Strong Segurança SA versus Município de Sintra ja Securitas-Serviços e Tecnologia de Segurança (Teenuste riigihanked — Direktiiv 2004/18/EÜ — Artikli 47 lõige 2 — Vahetu õigusmõju — Kohaldatavus direktiivi II B lisas loetletud teenustele)

7.5.2011   
            
            
               ET
            
            
               Euroopa Liidu Teataja
            
            
               C 139/11
            
         Euroopa Kohtu (kolmas koda) 17. märsti 2011. aasta otsus (Supremo Tribunal Administrativo eelotsusetaotlus — Portugal) — Strong Segurança SA versus Município de Sintra ja Securitas-Serviços e Tecnologia de Segurança
   (Kohtuasi C-95/10) (1)
   
   (Teenuste riigihanked - Direktiiv 2004/18/EÜ - Artikli 47 lõige 2 - Vahetu õigusmõju - Kohaldatavus direktiivi II B lisas loetletud teenustele)
   2011/C 139/17
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo
   
      Põhikohtuasja pooled
   
   
      Hageja: Strong Segurança SA
   
      Kostjad: Município de Sintra ja Securitas-Serviços ja Tecnologia de Segurança
   
      Ese
   
   Eelotsusetaotlus — Supremo Tribunal Administrativo — Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132) artiklite 21 ja 23, artikli 35 lõike 4, artikli 47 lõike 2 ning II B lisa tõlgendamine — Pakkujate majanduslik ja finantssuutlikkus — Majandusüksuse võimalus tugineda teiste üksuste suutlikkusele — Hilinenult üle võetud direktiivi vahetu õigusmõju
   
      Resolutsioon
   
   Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta ei kohusta liikmesriike kohaldama direktiivi artikli 47 lõiget 2 ka hangetele, mille ese on direktiivi II B lisas loetletud teenuste tellimine. Samas ei takista nimetatud direktiiv liikmesriikidel ja soovi korral ka hankijatel vastavalt õigusaktides või hankedokumentides sellist kohaldamist ette nägemast.
   
      (1)  ELT C 113, 1.5.2010.